**KONTRATA E MOSZBULIMIT TË INFORMACIONIT**

Kjo kontratë është lidhur më datë \_\_\_\_\_\_\_ , në \_\_\_\_ , ndërmjet:

1.Pala Zbuluese

Emri i Kompanisë: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Numri Unik Identifikues i Kompanisë: \_\_\_\_\_\_\_\_\_\_\_\_\_\_\_\_
Përfaqësuar nga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Pala Marrëse

Emri dhe Mbiemri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Numri Unik Identifikues / Numri i Identifikimit Personal: \_\_\_\_\_\_\_\_\_\_\_\_\_\_\_\_\_\_\_\_
Përfaqësuar nga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neni 1: Objekti i Kontratës

Kjo kontratë ka për qëllim të mbrojë informacionin konfidencial të ndarë ndërmjet palëve gjatë periudhës së punësimit dhe bashkëpunimit. Informacioni konfidencial përfshin çdo informacion të ndjeshëm të lidhur me biznesin, planet strategjike, teknologjitë, produktet, shërbimet, klientët dhe furnizuesit.

Neni 2: Përkufizime

a. Informacion Konfidencial: Çdo informacion, dokument, material, ose të dhëna të ndjeshme të ndara ndërmjet palëve, që përfshin por nuk kufizohet në informacionin financiar, strategjik, teknologjik, tregtar dhe personal.

b. Zbuluesi: Pala që ndan informacionin konfidencial.

c. Marrësi: Pala që pranon informacionin konfidencial.

Neni 3: Detyrimet e Palës Marrëse

Pala Marrësi pranon të:

a. Mbajë konfidencial çdo informacion të ndarë nga Pala Zbuluese.

b. Përdorë informacionin konfidencial vetëm për qëllimet e autorizuara nga Pala Zbuluese.

c. Kufizojë qasjen në informacionin konfidencial vetëm për personat që kanë nevojë të dinë dhe që janë të angazhuar për të ruajtur konfidencialitetin.

d. Mbajë informacionin konfidencial të mbrojtur me masa të përshtatshme teknike dhe organizative për të parandaluar qasjen, përdorimin ose zbulimin e paautorizuar.

Neni 4: Përjashtimet

Informacioni nuk do të konsiderohet konfidencial nëse:

a. Ishte publikisht i disponueshëm në kohën e zbulimit.

b. Bëhet publikisht i disponueshëm pa shkeljen e kësaj kontrate nga Pala Marrëse.

c. Ishte në posedim të ligjshëm të Palës Marrësi para zbulimit nga Pala Zbuluese.

d. Është marrë në mënyrë të pavarur nga Pala Marrëse pa përdorimin ose qasjen në informacionin konfidencial të Palës Zbuluese.

e. Duhet të zbulohet me ligj, urdhër gjykate, ose kërkesë rregullatore, me kusht që Pala Marrëse të njoftojë menjëherë Palën Zbuluese për një zbulim të tillë të kërkuar.

Neni 5: Afati i Konfidencialitetit

Detyrimi për ruajtjen e konfidencialitetit do të mbetet në fuqi për një periudhë prej \_\_\_\_\_\_ vitesh nga data e nënshkrimit të kësaj kontrate, pavarësisht përfundimit të marrëdhënies ndërmjet palëve.

Neni 6: Njoftimi për Shkeljet e Konfidencialitetit

Në rast të ndonjë shkeljeje të konfidencialitetit, Pala Marrëse duhet të njoftojë menjëherë Palën Zbuluese, dhe në çdo rast brenda \_\_\_\_ orësh nga momenti i konstatimit të shkeljes. Njoftimi duhet të përfshijë: a. Përshkrimin e natyrës së shkeljes së konfidencialitetit. b. Masat e marra për të adresuar shkeljen dhe për të minimizuar dëmet.

Neni 7: Zgjidhja e Mosmarrëveshjeve

Çdo mosmarrëveshje që mund të lindë nga kjo kontratë do të zgjidhet nëpërmjet negociatave të mirëbesimit. Në rast të dështimit të negociatave, mosmarrëveshjet do të zgjidhen në Gjykatën \_\_\_\_\_\_\_\_\_\_\_\_\_\_\_\_\_\_\_\_. Kjo kontratë do të qeveriset dhe interpretohet në përputhje me ligjet e Kosovës, pa marrë parasysh zgjedhjen e dispozitave të ligjit ose konfliktin e dispozitave të ligjit.

Neni 8: Ndryshimet dhe Shtesat

Çdo ndryshim ose shtesë e kësaj kontrate duhet të bëhet me shkrim dhe të nënshkruhet nga të dyja palët. Ndryshimet ose shtesat verbale nuk do të jenë të vlefshme dhe të zbatueshme.

Neni 9: Forca Madhore

Asnjëra palë nuk do të mbahet përgjegjëse për dështimin në përmbushjen e detyrimeve të kësaj kontrate nëse dështimi është shkaktuar nga forca madhore, përfshirë por jo kufizuar në katastrofa natyrore, luftëra, trazira civile, ose ndonjë ngjarje tjetër që është përtej kontrollit të palëve. Pala që ndikohet nga forca madhore duhet të njoftojë palën tjetër brenda një kohe të arsyeshme dhe të marrë të gjitha masat e mundshme për të minimizuar pasojat.

Neni 10: Dispozitat e Fundit

- Kjo kontratë hyn në fuqi në datën e nënshkrimit.

- Kjo kontratë përbëhet nga \_\_\_\_\_\_ faqe dhe është hartuar në dy kopje, nga një për secilën palë.

- Palët bien dakord që nënshkrimi i kësaj kontrate të bëhet me dorë ose elektronikisht.

Nënshkrimet:

Për Palën Zbuluese: \_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_

Për Palën Marrëse: \_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_